Nr. 10302 / 22.09.2025 Manager interimar,

 Komorócy Zsolt

  **ANUNȚ CONCURS**

**Spitalul Municipal Odorheiu Secuiesc**, cu sediul în Odorheiu Secuiesc, Strada Bethlen Gábor nr. 72, județul Harghita, organizează concurs pentru ocuparea unei funcții contractuale vacante, în conformitate cu prevederile Ordinului Ministerului Sănătății nr. 166 din 26 ianuarie 2023, coroborat cu art. VII din Ordonanța de Urgență nr. 12 din 13 martie 2025 privind acordarea unui sprijin financiar pentru unele categorii de pensionari în anul 2025, precum și pentru completarea unor acte normative, după cum urmează:

* **Denumirea postului**: medic specialist, specialitatea cardiologie
* **Nivelul postului**: funcție de execuție
* **Secția**: Cardiologie
* **Durata contractului**: perioadă nedeterminată

**CONDIȚII GENERALE DE PARTICIPARE:**

a) are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene;

b) cunoaşte limba română, scris şi vorbit;

c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare;

d) are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;

e) îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs, inclusiv condiţiile de exercitare a profesiei;

f) nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;

g) nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;

h) nu a comis infracţiunile prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h) din Hotărârea Guvernului nr. 1336/2022 pentru aprobarea Regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri publice.

**CONDIȚII SPECIFICE:**

* Studii: diplomă de medic sau diplomă de licență în medicină. Titlu obținut**:** medic specialist (în urma promovării examenului de specialitate).
* Vechime minime în muncă sau în specialitate: -

**În vederea înscrierii la concurs**, candidatul va depune la Serviciul RUNOS – Relații cu Publicul– Arhivă al Spitalului Municipal Odorheiu Secuiesc un **dosar de concurs**, care va cuprinde următoarele documente:

a) formularul de înscriere la concurs, conform modelului prevăzut în anexa nr. 2 la Hotărârea Guvernului nr. 1.336/2022 pentru aprobarea Regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri publice (HG nr. 1.336/2022);

b) copia de pe diploma de licenţă şi certificatul de specialist sau primar pentru medici, medici stomatologi, farmacişti şi, respectiv, adeverinţă de confirmare în gradul profesional pentru biologi, biochimişti sau chimişti;

c) copie a certificatului de membru al organizaţiei profesionale cu viza pe anul în curs;

d) dovada/înscrisul din care să rezulte că nu i-a fost aplicată una dintre sancţiunile prevăzute la art. 455 alin. (1) lit. e) sau f), la art. 541 alin. (1) lit. d) sau e), respectiv la art. 628 alin. (1) lit. d) sau e) din Legea nr. 95/2006 privind reforma în domeniul sănătăţii, republicată, cu modificările şi completările ulterioare, ori cele de la art. 39 alin. (1) lit. c) sau d) din Legea nr. 460/2003 privind exercitarea profesiunilor de biochimist, biolog şi chimist, înfiinţarea, organizarea şi funcţionarea Ordinului Biochimiştilor, Biologilor şi Chimiştilor în sistemul sanitar din România;

e) acte doveditoare pentru calcularea punctajului prevăzut în anexa nr. 3 la ordin;

f) certificat de cazier judiciar sau, după caz, extrasul de pe cazierul judiciar;

g) certificatul de integritate comportamentală din care să reiasă că nu s-au comis infracţiuni prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru candidaţii înscrişi pentru posturile din cadrul sistemului de învăţământ, sănătate sau protecţie socială, precum şi orice entitate publică sau privată a cărei activitate presupune contactul direct cu copii, persoane în vârstă, persoane cu dizabilităţi sau alte categorii de persoane vulnerabile ori care presupune examinarea fizică sau evaluarea psihologică a unei persoane;

h) adeverinţă medicală care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului;

i) copia actului de identitate sau orice alt document care atestă identitatea, potrivit legii, aflate în termen de valabilitate;

j) copia certificatului de căsătorie sau a altui document prin care s-a realizat schimbarea de nume, după caz;

k) curriculum vitae, model comun european.

* Documentele prevăzute la  lit. d) și f) sunt valabile 3 luni și se depun la dosar în termen de valabilitate.
* Adeverința care atestă starea de sănătate conține, în clar, numărul, data, numele emitentului și calitatea acestuia, în formatul standard stabilit prin ordin al ministrului sănătății. Pentru candidații cu dizabilități, în situația solicitării de adaptare rezonabilă, adeverința care atestă starea de sănătate trebuie însoțită de copia certificatului de încadrare într-un grad de handicap, emis în condițiile legii.
* Copiile de pe actele prevăzute la lit. b), c), i) și j), precum și copia certificatului de încadrare într-un grad de handicap se prezintă însoțite de **documentele originale**, care se certifică cu mențiunea „conform cu originalul“ de către secretarul comisiei de concurs.

Odată cu înscrierea la concurs, fiecărui candidat i se va atribui un **număr de identificare**, care va corespunde numărului de înregistrare al dosarului de concurs depus la unitate.

Pe toate tabelele ce vor fi afișate ulterior (rezultatele selecției dosarelor, rezultatele probelor de concurs, rezultatele finale), **candidații vor fi individualizați exclusiv prin acest număr de identificare,** în scopul protejării datelor cu caracter personal.

**TEMATICA ȘI BIBLIOGRAFIA**  de concurs sunt cele aferente **examenului de medic specialist în specialitatea postului – Cardiologie***,* publicate pe site-ul **Ministerului Sănătății** (www.ms.ro), la secțiunea **Concursuri/Examen de medic specialist**.

Candidații au responsabilitatea de a consulta și de a se pregăti în conformitate cu această tematică și bibliografie.

Concursul pentru ocuparea unui post vacant constă în următoarele **ETAPE**:

* selecția dosarelor de înscriere și stabilirea punctajului rezultat din analiza și evaluarea activității profesionale și științifice pentru proba suplimentară de departajare , prevăzută în anexa nr. 3 la ordin;
* proba scrisă;
* proba clinică/practică

Proba scrisă va avea loc în Sala de Conferință a Spitalului Municipal Odorheiu Secuiesc.

Candidații sunt rugați să se prezinte cu cel puțin 10 de minute înainte de începerea fiecărei probe, având asupra lor actul de identitate.

Se pot prezenta la următoarea etapă numai candidații declarați admiși la etapa precedentă.

Relații suplimetare pot fi obținute de la Serviciul RUNOS-Relații cu Publicul-Arhivă, telefon 0266-212186/interior 119.

**Concursul se va organiza conform calendarului următor la sediul Spitalului Municipal Odorheiu Secuiesc:**

|  |  |
| --- | --- |
| Publicarea anunțului | 25.09.2025 |
| Termen limită de depunere a dosarelor de către candidați pentru postul vacant | 09.10.2025, ora 15:00 |
| Data verificării dosarelor | 10.10.2025, ora 09:00 |
| Afișarea rezultatului selecție dosar | 10.10.2025, ora 15:00 |
| Data limită de depunere a contestaţiilor privind rezultatul verificării dosarelor | 13.10.2025, ora 15:00 |
| Rezultatului soluționării contestaţiilor privind verificarea dosarelor | 14.10.2025, ora 15:00 |
| Probă scrisă | 21.10.2025, ora 09:00 |
| Afișarea rezultat probă scrisă | 21.10.2025, ora 15:00 |
| Depunere contestațiilor cu privire la rezultatul probei scrise | 22.10.2025, ora 15:00 |
| Rezultatul soluționării contestațiilor cu privire la rezultatul probei scrise  | 23.10.2025, ora 15:00 |
| Probă clinică/practică | 27.10.2025, ora 09:00 |
| Afișarea rezultat probă clinică/practică | 27.10.2025, ora 15:00 |
| Depunerea contestațiilor cu privire la rezultatul probei practice | 28.10.2025, ora 15:00 |
| Rezultatului soluționării contestaţiilor cu privire la rezultatul probei practice | 29.10.2025, ora 15:00 |
| Comunicare rezultat final | 30.10.2025, ora 15:00 |